钦定古今图书集成/理学汇编/文学典/第200卷 > 《跋汪荐文卷》前人
## 钦定古今图书集成/理学汇编/文学典/第200卷 > 《跋汪荐文卷》前人

卷中五言云：“秋风驼卧棘，春雨燕巢林。”感时伤事，有
足悲慨。七言云：“十八九常如意少，百千亿任化身多。”
极妥帖排奡之力。《演雅》六言云：“布谷不稼不穑，巧妇
无褐无衣。提壶不可挹酒，络纬匪来贸丝。”又云：“蜾蠃
尧舜父子，鸿雁鲁卫弟兄。斗蚁滕薛争长，狎鸥晋郑
寻盟。”诚斋自作也，何拟之有？少陵云：“语不惊人死不
休。”山谷云：“自铸伟词，以君之才，更加精思，前无古人
矣。今不足言也。”